- Hindi News
- National
- धोखाधड़ी का आरोपी दो दिन की रिमांड पर, बेटों की तलाश में 3 जिलों में दबिश
धोखाधड़ी का आरोपी दो दिन की रिमांड पर, बेटों की तलाश में 3 जिलों में दबिश
भोपाल| धोखाधड़ी व मारपीट का आरोपी हिफ्जुर्रहमान को कोतवाली पुलिस ने दो दिन की रिमांड पर लिया है। इस दौरान पुलिस उससे बैंक से लोन दिलाने के नाम पर किए गए धोखाधड़ी के तरीकों का पता लगाएगी। वहीं उसके दोनों बेटों जीशान व जोएब की तलाश में पुलिस आसपास के जिलों में भी दबिश दे रही है। पुलिस का दावा है कि जल्द ही आरोपियों को भी गिरफ्तार कर लिया जाएगा। कोतवाली पुलिस के अनुसार रियाज अहमद कोतवाली थाना क्षेत्र में रहते हैं। उनको पांच लाख का लोन दिलाने का झांसा देकर हिफ्जुर्रहमान और उनके बेटे जीशान ने उनकी बाइक ले ली। लोन मंजूर होने का झांसा देकर उनको फर्जी चेक भी थमा दिए थे। चेक बैंक में लगाने पर ठगी का पता चला था। कोतवाली पुलिस ने रियाज की शिकायत पर मामला दर्ज किया है।
tgl_Latn sot_Latn hin_Deva hin_Deva hin_Deva